St. Olav tidsskrift

St. Olav tidsskrift var et abonnementsbasert tidsskrift som ble utgitt av Oslo katolske bispedømme. Bladet ble grunnlagt i 1889 og utkom til å begynne med ukentlig, siden ti ganger i året. Bladets formål var å gå i dybden «i tidens aktuelle spørsmål» med utgangspunkt i Den katolske kirkes ståsted, men var også åpent for dialog og debatt. 

Blant redaktørene som preget bladet i tiden etter den andre verdenskrig var Hallvard Rieber-Mohn, Erik Gunnes, Åge Rønning, Arne Fjeld, Else-Britt Nilsen og Unni Klepper Joynt.

Med virkning fra 1. januar 2010 ble tidsskriftet slått sammen med kirkebladet Broen til St. Olav – katolsk kirkeblad.  Fra høsten 2017 er Hans Rossiné og Nils Heyerdahl redaktører. Bladet kommer nå med fire numre i året og sendes gratis til alle som registrerer seg som abonnent.

Eksterne lenker 
 St. Olav

Norske kristne tidsskrifter
Oslo katolske bispedømme
Publikasjoner etablert i 1889
1889 i Norge